**LĒMUMS**

Liepājā

|  |  |
| --- | --- |
| 2024. gada 22. augustā |  Nr.357/8(prot. Nr.8, 39.§) |
|  | *GROZĪTS**ar Liepājas valstspilsētas pašvaldības domes 2024. gada 14. novembra lēmumu Nr.457/11 (prot. Nr.11, 37.§)* |

Par neizīrēta dzīvokļa īpašuma

Brāļu ielā 4A-20 izsoli

Lai atsavinātu dzīvošanai nederīgu dzīvokli, kura atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30. punktu, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta pirmo un otro daļu, 5. panta pirmo un piekto daļu, 29.1 pantu, 34. pantu un 36. panta pirmo daļu, Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", izskatot sertificēta būvinženiera nekustamā īpašuma eksperta Ivara Silacērpa 2024. gada 19. jūnijā sagatavoto atzinumu "Apsekošanas akts dzīvoklim, Brāļu ielā 4A-20, Liepājā" un SIA "Projektu vadība RRGD" 2024. gada 2. augusta nekustamā īpašuma novērtējumu "Par nekustamā īpašuma Liepāja, Brāļu ielā 4A, dz. Nr.20 tirgus vērtības aprēķināšanu", Liepājas valstspilsētas pašvaldības Dzīvokļu komisijas 2024. gada 4. jūlija lēmumu (sēdes protokols Nr.26/2.2.12) un Dzīvojamo māju privatizācijas komisijas 2024. gada 7. augusta lēmumu (sēdes protokols Nr.29/2.2.20), Liepājas valstspilsētas pašvaldības domes pastāvīgās Attīstības komitejas 2024. gada 15. augusta lēmumu (sēdes protokols Nr.8) un pastāvīgās Finanšu komitejas 2024. gada 15. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederoša dzīvokļa īpašuma Brāļu ielā 4A-20, Liepājā, kadastra numurs 1700 903 1528 (reģistrēts Liepājas pilsētas zemesgrāmatas nodalījumā Nr.3996-20), atsavināšanu, nosakot atsavināšanas veidu – pārdošana izsolē.

2. Apstiprināt lēmuma 1. punktā minētā dzīvokļa īpašuma nosacīto cenu 16200 EUR (sešpadsmit tūkstoši divi simti *euro*).

*(Grozīts ar Liepājas valstspilsētas pašvaldības domes 14.11.2024. lēmumu Nr.457/11)*

3. Izdot Liepājas valstspilsētas pašvaldības domes 2024. gada 14. novembra noteikumus Nr.56 "Neizīrēta dzīvokļa īpašuma Brāļu ielā 4A-20, Liepājā (kadastra Nr.1700 903 1528) elektroniskās izsoles noteikumi".

*(Grozīts ar Liepājas valstspilsētas pašvaldības domes 14.11.2024. lēmumu Nr.457/11)*

4. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt lēmuma 1. punktā minētā īpašuma atsavināšanu.

5. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas Nekustamā īpašuma pārvaldei sagatavot lēmuma 1. punktā minētā nekustamā īpašuma pirkuma līgumu.

7. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā parakstīt lēmuma 1. punktā minētā dzīvokļa īpašuma pirkuma līgumu.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Liepājas Nekustamā īpašuma pārvaldei (galvenajai grāmatvedei), SIA "LIEPĀJAS NAMU APSAIMNIEKOTĀJS" |